19. ΝΟΜΟΘΕΤ. ΔΙΑΤΑΓΜΑ υπ’ αριθ. 27 της 18/26 Ιουν. 1973 (ΦΕΚ Α΄131) Περί κυρώσεως των υπ’ αριθ. 1/1956 και 707/1957 Πράξεων του Υπουργικού Συμβουλίου, περί μεταφοράς σπορελαίου εις ελαιοπαραγωγούς περιφερείας και παρασκευής μίγματος σπορελαίου – ελαιολάδου και των από 1.2.1954 μέχρι 10.1.1956 και από 1.12.1956 μέχρις 28.9.1957 εκδοθεισών αποφάσεων του Υπουργού Εμπορίου περί μεταφοράς σπορελαίων εις ελαιοπαραγωγούς περιφερείας της Χώρας. ΄Αρθρ.1.-(Κυρούται και έχει ισχύν νόμου, αφ’ ης εξεδόθη, η υπ’ αριθ. 1 πράξις της 9ης Ιαν. 1956 του Υπουργικού Συμβουλίου, δι’ ης επετράπη η εισαγωγή και μεταφορά σπορελαίου εις τας ελαιοπαραγωγούς περιφερείας Κρήτης, Λευκάδος, Μεσσηνίας, Παξών, Χαλικιδικής, Σάμου και Πρεβέζης επί τω σκοπώ της αυτουσίας πωλήσεώς του υπό του εμπορίου εις την κατανάλωσιν ή της παρασκευής μαγειρικού σπορελαίου ήτοι μίγματος 85% σπορελαίου και 15% τουλάχιστον ελαιολάδου, οξύτητος ουχί ανωτέρας των 0.7% εις ελαϊκόν οξύ. Δια της κατωτέρω υπ’ αριθ. 707/1956 Π.Υ.Σ. ωρίσθη ότι η πράξις ούτω ισχύει μέχρι τέλους Νοεμ. 1956). Άρθρ.2.-(Κυρούται και έχει ισχύν νόμου αφ’ ης εξεδόθη μέχρι 5ης Δεκ. 1957, καταργουμένη δια τον εφ’ εξής από ταύτης χρόνον, η υπ’ αριθ. 707 πράξις της 8ης Μαΐου 1956 του Υπουργικού Συμβουλίου δια της οποίας επετράπη η παρασκευή υπό τον έλεγχον του Κράτους και κυκλοφορίας εις την κατανάλωσιν, μέσω των εμπόρων ελαίου, τυποποιημένου μίγματος βρωσίμου φυσικού ελαιολάδου και σπορελαίου ραφινέ εν αναλογία 50%, εξ εκατέρου τούτων υπό την ονομασίαν «ΕΛΑΙΟΝ ΤΥΠΟΠΟΙΗΜΕΝΟΝ», απηγορεύθη η κατοχή και διάθεσις εις την κατανάλωσιν ετέρου μίγματος ελαιολάδου και σπορελαίου υπό οιανδήποτε αναλογίαν και μορφήν και ωρίσθη ότι η υπ’ αριθ. 1/56 προγενεστέρα πράξις αυτού, καθ’ ο μέρος αύτη αφορά εις την εισαγωγήν και μεταφοράν σπορελαίων εις τας ελαιοπαραγωγικάς περιφερείας, ισχύει μέχρι τέλους Νοέμ. 1956). (Αντί της σελ. 225) Σελ. 225(α) Τεύχος 500-Σελ. 37 Έλαια 5.Ε.α.17-19 Άρθρ.3.-Κυρούνται αι από 1ης Φεβρ. 1954 μέχρι 9ης Ιαν. 1956 και από 1ης Δεκ. 1956 μέχρι και της 28ης Σεπτ. 1957, εκδοθείσαι αποφάσεις του Υπουργού Εμπορίου, δι’ ων επετράπη η μεταφορά σπορελαίου εις τας ελαιοπαραγωγούς περιφερείας τας οριζομένας υπό του Νόμ. 3755/1929 «περί απαγορεύσεως πωλήσεως ελαιολάδων αναμεμιγμένων μετά σπορελαίων και άλλων φυτικών ελαίων και σπορελαίων», υπό των εν αυταίς λειτουργουσών βιομηχανιών και βιοτεχνιών δια την παρασκευήν υπ’ αυτών μαγειρικών λιπών. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 226(α) Τεύχος 500 – Σελ. 38 5.Ε.α.19 Έλαια 